Med udgivelsen af den [[iMac G3|første iMac]] blev et kompakt, gennemskinneligt plastiktastatur introduceret. Det var baseret på laptopteknolgi, og markerede overgangen fra ADB til [[USB]]. I juli 2000 blev det erstattet af det fuldstørrelses Pro Keyboard, som havde en smule gennemskinnelige sorte taster og en gennemsigtig kasse. De PowerBook- og [[iBook]]-integrerede tastaturer fortsatte med de gennemskinnelige taster, som først var bronzefarvede (PowerBook), senere sorte (PowerBook) og hvide (iBook). Samtidigt med introduktionen af [[iMac G4]] i 2002 begyndte Apple at gøre tastaturerne hvide. På det trådløse [[Apple Wireless Keyboard]] fjernede Apple den regulerbare fod på tastaturets bagside. PowerBook'ene kom senere med en ny farve på tastaturerne – den uigennemsigtige aluminiumsfarve, med den, på nogle modeller, gennemskinnelige bagbelyste skrift, for at matche det daværende design.
Erhvervsliv Organisationer